A black background with numbers and red text

Description automatically generated

**PĒTNIECĪBAS PIETEIKUMU ADMINISTRATĪVĀS UN ATBILSTĪBAS RĀDĪTĀJU KVALITĀTES VĒRTĒŠANAS METODIKA**

**AR SAIMNIECISKO DARBĪBU SAISTĪTIEM PĒTNIECĪBAS PIETEIKUMIEM**

|  |  |
| --- | --- |
| Programmas nosaukums | Eiropas Savienības kohēzijas politikas programma 2021.–2027.gadam |
| Prioritātes numurs un nosaukums | * 1. Pētniecība un prasmes |
| Specifiskā atbalsta mērķa numurs un nosaukums | 1.1.1. “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” |
| Specifiskā atbalsta mērķa pasākuma numurs un nosaukums | 1.1.1.9. “Pēcdoktorantūras pētījumi” |
| Projektu iesniegumu atlases veids | Atklāta pētniecības pieteikumu iesniegumu atlase |
| Projekta īstenotājs | Latvijas Zinātnes padome (turpmāk - LZP) |
| Projekta nosaukums | Pēcdoktorantūras pētījumi |

**Vispārīgie nosacījumi pētniecības pieteikumu vērtēšanas kritēriju piemērošanai**:

1. Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās pētniecības pieteikuma iesnieguma sadaļās sniegtā informācija, gan arī visa pārējā pētniecības pieteikuma iesniegumā (iesnieguma citās sadaļās un pielikumos) pieejamā informācija.
2. Vērtējot pētniecības pieteikuma iesnieguma atbilstību kritērijiem, jāņem vērā tikai pētniecības pieteikuma iesniegumā un pielikumos pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto pētniecības pieteikuma iesniegumu. Tomēr, ja vērtētāja rīcībā ir kāda informācija, kas var ietekmēt pētniecības pieteikuma vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot pētniecības pieteikuma iesniegumu, jāpievērš uzmanība pētniecības pieteikuma iesniegumā sniegtās informācijas saskaņotībai starp visām pētniecības pieteikuma iesnieguma sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Pētniecības pieteikuma iesnieguma vērtēšanā izmantojami:
   1. Ministru kabineta 2024.gada 9.janvāra noteikumi Nr.35 “Eiropas Savienības kohēzijas politikas programmas 2021. - 2027.gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.9. pasākuma "Pēcdoktorantūras pētījumi" īstenošanas noteikumi” (turpmāk – SAM MK noteikumi);
   2. Eiropas Savienības kohēzijas politikas programma 2021.–2027. gadam;
   3. Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.9. pasākuma “Pēcdoktorantūras pētījumi” pētniecības pieteikumu trešās atlases kārtas nolikums, tai skaitā pētniecības pieteikumu vērtēšanas kritēriji un pētniecības pieteikuma iesnieguma veidlapas aizpildīšanas metodika;
5. Veicot nepapildināmo kritēriju vērtēšanu, tiklīdz vērtējums kādā no administratīvajiem kritērijiem ir “Nē”, vērtēšanu citos nepapildināmajos kritērijos neturpina.
6. Veicot papildināmo kritēriju vērtēšanu, ja pētniecības pieteikuma iesniegums pilnībā vai daļēji neatbilst kādai no minētajām prasībām, vērtējums ir „Jā, ar nosacījumu”, vienlaikus nosakot atbilstošu nosacījumu precizēt pētniecības pieteikumu.

|  |  |  |  |  |  |
| --- | --- | --- | --- | --- | --- |
| **1.ADMINISTRATĪVIE KRITĒRIJI** | | **Skaidrojums atbilstības noteikšanai** | **Kritērija ietekme uz lēmuma pieņemšanu**  **(N-nepapildināmi, P-papildināmi)** | | |
| **Eksperta Nr.1 individuālais vērtējums** | **Eksperta Nr.2 individuālais vērtējums** | **Konsolidētais vērtējums** |
|  |  | **NEPAPILDINĀMIE KRITĒRIJI** |  |  |  |
| 1.1. | Pētniecības pieteikuma iesniedzējs pētniecības pieteikumu ir iesniedzis POSTDOC informācijas sistēmā noteiktajā termiņā. | **Vērtējums ir „Jā”,** ja pētniecības pieteikuma iesniedzējs pētniecības pieteikumu ir iesniedzis POSTDOC informācijas sistēmā nolikumā noteiktajā termiņā.  Ja pētniecības pieteikuma iesniedzējs nav iesniedzis pētniecības pieteikumu nolikumā noteiktajā termiņā, **vērtējums ir „Nē**”, noraidot pētniecības pieteikumu. | N | N | N |
| 1.2. | Pētniecības pieteikuma iesniedzējs atbilst SAM MK 29. un 2.2. punktā noteiktajām prasībām. | **Vērtējums ir „Jā”,** ja pētniecības pieteikuma iesniedzējs atbilst SAM MK noteikumu 29.punktā pētniecības pieteikuma iesniedzējam izvirzītajām prasībām – Latvijas Republikā reģistrēts sīkais (mikro), mazais, vidējais vai lielais komersants (turpmāk – komersants), kas nodrošina darba tiesiskās attiecības ar pēcdoktorantu un nodrošina pieeju infrastruktūrai un cilvēkresursiem pētniecības pieteikuma ietvaros nepieciešamo pētījumu īstenošanai.  Vienlaikus pētniecības pieteikums atbilst vienam vai vairākiem šādiem kritērijiem:   * + - * pētniecības pieteikumu īsteno zinātniskā institūcija, kas neatbilst pētniecības organizācijas definīcijai,vai Latvijas Republikas Uzņēmumu reģistrā reģistrēts sīkais (mikro), mazais, vidējais vai lielais komersants; * pētniecības pieteikumā īsteno saimnieciskas darbības;   Zinātniskā institūcija, kura atbilst arī pētniecības organizācijas definīcijai, kas ar saimniecisko darbību saistītu pētniecības pieteikumu iesniedz kā pētniecības organizācijas saimnieciskās darbības daļu. Šādā gadījumā zinātniskā institūcija pētniecības pieteikumu uzskaita kā zinātniskās institūcijas saimniecisko darbību. Pētniecības pieteikumā īsteno saimnieciskas darbības.  Ja pētniecības pieteikuma iesniedzējs pilnībā vai daļēji neatbilst SAM MK noteikumos noteiktajām prasībām, **vērtējums ir „Nē**”, noraidot pētniecības pieteikumu. | N | N | N |
| 1.3. | Pētniecības pieteikumā norādītais pētniecības pieteikuma veids ir “ar saimniecisko darbību saistīts” pētniecības pieteikums. | **Vērtējums ir „Jā”,** ja norādītais pētniecības pieteikuma veids ir “ar saimniecisko darbību saistīts”.  Ja pētniecības pieteikuma veids neatbilst, **vērtējums ir „Nē**”, noraidot pētniecības pieteikumu. | N | N | N |
| 1.4. | Pētniecības pieteikuma iesniedzējs un sadarbības partneris (ja attiecināms) neatbilst grūtībās nonākuša komersanta statusam saskaņā ar SAM MK noteikumu 32.punktu. | **Vērtējums ir “Jā”**, ja pētniecības pieteikuma iesniedzējs un sadarbības partneris (ja attiecināms) uz pētniecības pieteikuma iesniegšanas dienu neatbilst grūtībās nonākuša komersanta statusam (turpmāk – GNU) saskaņā ar pasākuma MK noteikumu 2.7.apakšpunktu un uz to neattiecas neviena no Komisijas Regulas Nr. 651/2014 2. panta 18. punktā minētajām situācijām:   1. Pētniecības pieteikuma iesniedzējam (izņemot MVU), kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma) – uzkrāto zaudējumu dēļ ir zudusi vairāk nekā puse no parakstītā kapitāla, ja, uzkrātos zaudējumus atskaitot no rezervēm (un visām pārējām pozīcijām, kuras pieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla. Kapitāls attiecīgajā gadījumā ietver kapitāldaļu uzcenojumu; 2. Pētniecības pieteikuma iesniedzējam, kurā vismaz kādam no dalībniekiem ir neierobežota atbildība par sabiedrības parādsaistībām (izņemot MVU, kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma), uzkrāto zaudējumu dēļ ir zudusi vairāk nekā puse no kapitāla, kas norādīts sabiedrības grāmatvedības pārskatos. Šā apakšpunkta izpratnē sabiedrība ir tāda sabiedrība, kurā vismaz kādam no dalībniekiem ir neierobežota atbildība par sabiedrības parādsaistībām (jo īpaši pilnsabiedrības un komandītsabiedrības); 3. Pētniecības pieteikuma iesniedzējs ar tiesas lēmumu ir atzīts par maksātnespējīgu, t.sk. ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpus tiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta, vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru; 4. Pētniecības pieteikuma iesniedzējs ir saņēmis glābšanas atbalstu un vēl nav atmaksājis aizdevumu vai atsaucis garantiju vai ir saņēmis pārstrukturēšanas atbalstu un uz to joprojām attiecas pārstrukturēšanas plāns; 5. Pētniecības pieteikuma iesniedzējam (kas nav MVU) pēdējos divus gadus uzņēmuma parādsaistību un pašu kapitāla bilances vērtību attiecība ir pārsniegusi 7,5, kā arī uzņēmuma procentu seguma attiecība, kas rēķināta pēc uzņēmuma ieņēmumiem pirms procentu, nodokļu, nolietojuma un amortizācijas atskaitījumiem (EBITDA), ir bijusi mazāka par 1,0.   Atbilstību kritērijam pārbauda:  1) uz pētniecības pieteikuma iesniegšanas dienu un;  2) uz lēmuma par pētniecības pieteikuma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par pētniecības pieteikuma apstiprināšanu ar nosacījumu. Lēmums par pētniecības pieteikuma apstiprināšanu, kā arī atzinums par nosacījumu izpildi var būt lēmumi, ar kuriem tiek piešķirts komercdarbības atbalsts pretendentam.  GNU pazīmes vērtē pētniecības pieteikuma iesniedzējam individuāli un tā saistīto personu grupai (ja attiecināms) saskaņā ar Komisijas Regulas Nr.651/2014 I pielikuma 3.panta 3.punktā definēto. Pieņemot lēmumu par pētniecības pieteikuma iesniedzēja atbilstību kritērijam, balstās uz pētniecības pieteikumam pievienoto informāciju uz iesniegšanas dienu un publiski pieejamiem, ticamiem datiem par pētniecības pieteikuma iesniedzēju un tā saistītiem uzņēmumiem (ja attiecināms), t.sk.:  1) kapitāldaļu turētājiem;  2) finanšu situāciju:  a) pēdējo gada pārskatu, kurš iesniegts saskaņā ar normatīvo aktu prasībām un attiecīgi pārskata iesniegšanas savlaicīgums tiek vērtēts kontekstā ar šajā punktā definētajiem dokumentu iesniegšanas termiņiem;  b) operatīvo starpperiodu pārskatu ne “vecāku” kā viens mēnesis uz pētniecības pieteikuma iesniegšanas dienu, kuru apstiprinājis zvērināts revidents un kurš tiek iesniegts kopā ar pētniecības pieteikumu. Operatīvais pārskats jāpievieno arī situācijā, ja ir būtiskas izmaiņas pētniecības pieteikuma iesniedzēja un tā saistīto uzņēmumu (ja attiecināms) situācijā, piem., uz pētniecības pieteikuma iesniegšanas dienu 31.08.2024. pētniecības iesniedzējs saskaņā ar 2023.gada pārskatā pieejamo informāciju atbilst GNU - vismaz vienai no Komisijas Regulas Nr. 651/2014 2. panta 18. punktā minētajām situācijām, tomēr periodā no 2023.gada beigām līdz pētniecības pieteikuma iesniegšanas brīdim ir būtiski uzlabojusies finanšu situācija, novēršot GNU pazīmes, nolūkā šos faktus pierādīt, pētniecības pieteikuma iesniedzējam jāiesniedz līdz ar pētniecības pieteikumu operatīvo starpperiodu pārskatu par pētniecības pieteikuma iesniedzēja un par saistīto uzņēmumu (ja attiecināms) par starpperiodu, kuru apstiprinājis zvērināts revidents un ne “vecāku” kā viens mēnesis uz pētniecības pieteikuma iesniegšanas dienu;  3) informāciju par pamatkapitāla palielināšanu (parakstīts), kuru vērtē kompleksi kopā ar zvērināta revidenta apstiprinātu operatīvo starpperiodu pārskatu. Parakstītā, bet neapmaksātā pamatkapitāla palielināšana ir jānodrošina pamatkapitāla palielināšanas noteikumos paredzētajā termiņā, bet ne vēlāk kā sešu mēnešu laikā no dienas, kad pieņemts lēmums par pamatkapitāla palielināšanu. Ja gadījumā parakstītā pamatkapitāla palielināšanas rezultātā uzņēmumam nav GNU pazīmju uz pētniecības pieteikuma iesniegšanas dienu, pamatkapitāla palielinājuma apmaksas pienākums tiks noteikts arī līgumā par projekta īstenošanu, paredzot LZP pienākumu izbeigt noslēgto līgumu, ja netiek veikta parakstītā pamatkapitāla apmaksa.  **Vērtējums ir “Nē”,** ja:  1) kaut vienai no Komisijas Regulas Nr.651/2014 2.panta 18.punktā minētajām situācijām uz pētniecības pieteikuma iesniegšanas dienu un/vai lēmuma par pētniecības pieteikumu apstiprināšanas dienu atbilst:  a) pētniecības pieteikuma iesniedzējs, kurš ir autonoms uzņēmums iesniedzējs;  b) pētniecības pieteikuma iesniedzējs, kurš ir saistīts uzņēmums;  2) nav pieejama finanšu informācija:  a) par pēdējo pilno pārskata gadu pirms pētniecības pieteikuma iesniegšanas, ja nav ievēroti normatīvie akti par gada pārskata iesniegšanu, piem., pētniecības pieteikums iesniegts 21.08.2024., bet pēdējais pieejamais gada pārskats ir par 2022.gadu;  b) par starpperiodu no pēdējā pārskata gada līdz pētniecības pieteikuma iesniegšanas dienai, piem., pētniecības pieteikums iesniegts 21.08.2024., pēdējais pieejamais gada pārskats ir par 2023.gadu, uz 31.12.2023. Pētniecības pieteikuma iesniedzējs ir GNU, taču periodā līdz 21.08.2024. finanšu situācija ir uzlabojusies, piem., palielināts pamatkapitāls, tad šādā situācijā pie pētniecības pieteikuma būtu jābūt pievienotai operatīvajai finanšu informācijai – zvērināta revidenta apstiprinātam starpperiodu pārskatam, lai nodrošinātu neatkarīga nozares eksperta viedokļa pieejamību par to, vai ietvertie finanšu pārskati sniedz patiesu un skaidru priekšstatu par attiecīgā klienta finansiālo stāvokli, peļņu vai zaudējumiem un naudas plūsmu saskaņā ar attiecīgajiem finanšu pārskatu sagatavošanas principiem (standartiem) un atbilst normatīvajiem aktiem (ja attiecināms). | N | N | N |
| 1.5. | Pētniecības pieteikuma “Zinātniskais apraksts/Research project proposal” ir angļu valodā, tas ir pilnībā aizpildīts, pieteikumam ir pievienots pēcdoktoranta dzīves gājuma apraksts (CV) angļu valodā. | **Vērtējums ir „Jā”,** ja pētniecības pieteikuma iesniedzējs pētniecības pieteikuma 4.pielikumā “Zinātniskais apraksts/Research project proposal” ir aizpildījis visas veidlapā noteiktās sadaļas, un tās ir angļu valodā. Pētniecības pieteikumam pievienots pēcdoktoranta dzīves gājuma apraksts (CV) angļu valodā.  **Vērtējums ir “Nē”**, ja pētniecības pieteikuma iesniegumam nav pievienots kāds no šādiem dokumentiem:   1. “Zinātniskais apraksts/Research project proposal” angļu valodā, 2. pētniecības pieteikuma pēcdoktoranta dzīves gājuma apraksts (CV) angļu valodā.   Kā arī, ja pētniecības pieteikuma iesniedzējs nav iesniedzis pilnībā aizpildītu pētniecības pieteikuma “Zinātnisko aprakstu/Research project proposal” angļu valodā. | N | N | N |
|  |  | **PAPILDINĀMIE KRITĒRIJI** |  |  |  |
| 1.6. | Pētniecības pieteikuma iesniedzējam ir pietiekama administratīvā, īstenošanas un finanšu kapacitāte pētniecības pieteikuma īstenošanai. | **Vērtējums ir „Jā”,** ja POSTDOC informācijas sistēmā pētniecības pieteikuma 2.sadaļā vai citās sadaļās ir pietiekami raksturota pētniecības pieteikuma administratīvā, īstenošanas un finansiālā kapacitāte.  Aprakstā ir sniegta informācija par:   * pētniecības pieteikuma vadības sistēmu, t.i., kādas darbības plānotas, lai nodrošinātu sekmīgu pētniecības pieteikuma īstenošanu; * pētniecības pieteikuma ieviešanas sistēmu, t.i., aprakstīts par pētniecības pieteikuma ieviešanas sistēmu, kā plānota pētniecības pieteikuma īstenotāja (pēcdoktoranta) sadarbība ar zinātnisko konsultantu, t.sk. sniegta informācija par zinātnisko vadītāju (vārds, uzvārds, amats, kvalifikācija, īss CV); * sadarbības partneru uzraudzības mehānismu, t.i., kā pētniecības pieteikuma iesniedzējs īstenošanas laikā uzraudzīs un nodrošinās sniedzamo pakalpojumu kvalitatīvu izpildi (pieeja infrastruktūrai, materiāliem un cilvēkresursiem) (ja attiecināms). * administrēšanas kapacitāti, t.i., raksturoti pētniecības pieteikuma administrēšanai plānotie piesaistītie speciālisti; * īstenošanas kapacitāti, t.i., aprakstīts par pētniecības pieteikuma iesniedzēju, institūcijas darbības virzienu un jomām, institūcijas mērķi un vīziju (īsi var aprakstīt zinātniskās institūcijas stratēģiju vai komersanta attīstības plānu); * galvenajām pētnieciskajām iekārtām, infrastruktūru un materiāliem; * iepriekšējo un pašreizējo pieredzi pētniecības un mobilitātes programmās, norādot līdzīgus valsts vai starptautiskos pētniecības un mobilitātes projektus, kuros ir piedalījies vai pašlaik piedalās pētniecības pieteikuma iesniedzējs; * saistītajiem zinātniskajiem rakstiem un/vai izstrādātajiem pētījumu/inovāciju produktiem (līdz pieciem zinātniskajiem rakstiem vai pētījumu un inovāciju produktiem, kas izstrādātas pētniecības pieteikuma iesniedzēja organizācijā). * finansiālo kapacitāti, t.i., sniegta informācija par pētniecības pieteikuma pieejamajiem finanšu līdzekļiem pētniecības pieteikuma īstenošanai - priekšapmaksai un līdzfinansējumam, atbilstoši pētniecības pieteikuma veidam.   **Vērtējums ir „Jā, ar nosacījumu”**, japētniecības pieteikuma 2.sadaļā informācija nav iekļauta vai tā ir nepilnīga. | P | P | P |
| 1.7. | Pētniecības pieteikuma iesniedzējam un pētniecības pieteikuma sadarbības partnerim (ja attiecināms) Latvijas Republikā pētniecības pieteikuma iesniegšanas dienā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katram atsevišķi pārsniedz 150 euro. | Pētniecības pieteikuma iesniedzēja un sadarbības partnera, ja attiecināms, atbilstības kritērijam pārbaudi veic katram atsevišķi Valsts ieņēmumu dienesta (turpmāk – VID) administrēto nodokļu (nodevu) parādnieku datubāzē (turpmāk – VID parādnieku datu bāze) <https://www6.vid.gov.lv/NPAR>, kur, informāciju aktualizē katru mēnesi 7. (septītajā) un 26. (divdesmit sestajā) datumā. Vērtējums tiek noteikts, balstoties uz VID parādnieku datu bāzē tuvākajā datumā pirms pētniecības pieteikuma vai pētniecības pieteikumu precizējumu iesniegšanas LZP pieejamo informāciju, piemēram, ja pētniecības pieteikums tiek iesniegts 20.jūlijā, tad lēmums par pētniecības pieteikuma iesniedzēju tiek balstīts uz 7.jūlijā pieejamo informāciju. Pētniecības pieteikuma vērtēšanas veidlapā norāda pārbaudes datumu un konstatēto situāciju, kā arī saglabā pārbaudes liecības.  **Vērtējums ir „Jā”,** ja:  1) balstoties uz VID parādnieku datu bāzē tuvākajā datumā pirms pētniecības pieteikuma vai pētniecības pieteikuma precizējumu iesniegšanas LZP pieejamo informāciju pētniecības pieteikuma iesniedzējam un sadarbības partnerim nav nodokļu parādi, tajā skaitā valsts sociālās apdrošināšanas obligāto iemaksu parādi (turpmāk – nodokļu parādi), kas kopsummā pārsniedz 150 euro;  2) balstoties uz VID parādnieku datu bāzē pieejamo informāciju, ja tuvākajā datumā pirms pētniecības pieteikuma iesniegšanas datuma LZP pētniecības pieteikuma iesniedzējam vai sadarbības partnerim ir nodokļu parādi, bet tuvākajā datumā pirms LZP lēmuma par pētniecības pieteikuma iesnieguma apstiprināšanu/apstiprināšanu ar nosacījumu pieņemšanas, pētniecības pieteikuma iesniedzējam un sadarbības partnerim VID parādnieku datu bāzē neuzrādās nodokļu parādi, kas kopsummā ir lielāki par 150 euro, nosacījumu par parāda nomaksu neizvirza, un kritērijā piešķir vērtējumu “Jā”.  **Vērtējums ir „Jā ar nosacījumu”,** ja saskaņā ar VID parādnieku datu bāzē pieejamo informāciju tuvākajā publicētajā datumā pirms pētniecības pieteikuma iesniegšanas un pirms LZP lēmuma par pētniecības pieteikuma apstiprināšanu/apstiprināšanu ar nosacījumu pieņemšanas LZP pētniecības pieteikuma iesniedzējam un sadarbības partnerim ir nodokļu parādi, kas kopsummā ir lielāki par 150 euro. | P | P | P |
| 1.8. | Pētniecības pieteikuma iesniedzējs un sadarbības partneris (ja tāds ir paredzēts) atbilst MK noteikumos noteiktajiem *de minimis* atbalsta nosacījumiem, tostarp ir izveidota un pieejama *de minimis* atbalsta uzskaites sistēmā sagatavotā veidlapa par sniedzamo informāciju *de minimis* atbalsta uzskaitei un piešķiršanai, vai ir norādīts sistēmā izveidotās un apstiprinātās veidlapas identifikācijas numurs un pētniecības pieteikuma iesniedzējs ir apliecinājis, ka uzskaites veidlapā norādītā informācija ir pilnīga un patiesa. | **Vērtējums ir “Jā”**, ja pētniecības pieteikuma iesniedzējs un sadarbības partneris (ja tāds paredzēts) un pētniecības pieteikuma iesniedzējs atbilst SAM MK noteikumos noteiktajiem *de minimis* atbalsta nosacījumiem, kas izriet no Komisijas 2023.gada 13.decembra Regulas (ES) 2023/2831 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – regula 2023/2831), tostarp,   1. *de minimis* atbalsts tiek sniegts atbalstāmajām nozarēm un darbībām un, ja pētniecības pieteikuma iesniedzējs un sadarbības partneris (ja attiecināms), kuram piemēro *de minimis* atbalstu, darbojas vienlaikus gan atbalstāmajās, gan neatbalstāmajās nozarēs, komercsabiedrība nodrošina šo nozaru darbību vai izmaksu nošķiršanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs negūst labumu no piešķirtā atbalsta; 2. *de minimis* atbalsta apmērs pētniecības pieteikuma iesniedzējam un sadarbības partnerim (ja attiecināms) viena vienota uzņēmuma līmenī, kopsummā nevienā trīs gadu periodā no tā piešķiršanas brīža nedrīkst pārsniegt noteikto robežlielumu (300 000 *euro*). Ja, piešķirot jaunu *de minimis* atbalstu, tiktu pārsniegts 300 000 *euro* robežlielums, tad *de minimis* atbalstu nevar piešķirt nevienai minētā jaunā atbalsta daļai.   NB! Ar trīs gadu periodu saprotams laika periods no konkrēta datuma, kad piešķirts pēdējais atbalsts līdz konkrētam datumam, kas ir jaunā piešķiramā atbalsta datums, piemēram, ja jaunā atbalsta piešķiršanas datums ir 21.03.2025., trīs gadu periods būs skaitāms līdz 21.03.2022. Piemēram, pētniecības pieteikuma iesniedzējam 21.03.2025. ir paredzēts piešķirt *de minimis* atbalstu, tad pārbauda trīs gadu periodā piešķirto atbalstu: 1. gads 21.03.2024.-21.03.2025., 2. gads – 21.03.2023. – 21.03.2024. un 3. gads – 21.03.2022. – 21.03.2023. un tas kopsummā nevar pārsniegt noteikto robežlielumu. Ja tiek pārsniegts *de minimis* atbalsta pieļaujamais robežlielums, tad pārsnieguma daļa pētniecības pieteikuma iesniedzējam jāsedz no finanšu līdzekļiem par kuriem nav saņemts nekāds komercdarbības atbalsts;   1. tiek sniegta informācija, ka *de minimis* atbalsta apvienošana (kumulācija) nav paredzēta, vai, ja *de minimis* atbalsta apvienošana (kumulācija) ir paredzēta, tiek minēti *de minimis* atbalsta apvienošanas (kumulācijas) nosacījumi un to kontrole; 2. *de minimis* atbalsts tiek piešķirts, ievērojot normatīvos aktus par šā atbalsta uzskaites un piešķiršanas kārtību: 3. ir izveidota un pieejama *de minimis* atbalsta uzskaites sistēmā sagatavotā veidlapa par sniedzamo informāciju *de minimis* atbalsta uzskaitei un piešķiršanai vai pētniecības pieteikumā ir norādīts *de minimis* atbalsta uzskaites sistēmā izveidotās un apstiprinātās pretendenta veidlapas identifikācijas numurs; 4. *de minimis* atbalsta veidlapā norādītā informācija atbilst “*Lursoft”* datu bāzē, Uzņēmumu reģistra datu bāzē, VID saimnieciskās darbības veicēju datu bāzē, *de minims* atbalsta uzskaites sistēmā un citur publiski pieejamajai informācijai.   Vērtējums ir **“Nē”,** ja atbilstoši izvirzītajiem nosacījumiem netiek ievērota kāda no prasībām. | N | N | N |
| 1.9. | Pētniecības pieteikums POSTDOC informācijas sistēmā ir aizpildīts pilnībā latviešu valodā atbilstoši SAM MK noteikumos par specifiskā atbalsta mērķa īstenošanu noteiktajam, un ir pievienoti visi atlases nolikumā noteiktie pielikumi un tie ir sagatavoti latviešu valodā vai tiem ir pievienots tulkojums latviešu valodā. | **Vērtējums ir „Jā”,** ja pētniecības pieteikums POSTDOC informācijas sistēmā ir aizpildīts pilnībā latviešu valodā un pētniecības pieteikumam ir pievienoti visi pētniecības pieteikumu atlases nolikumā noteiktie iesniedzamie pielikumi, un tie ir sagatavoti latviešu valodā vai tiem ir pievienots tulkojums latviešu valodā, izņemot pētniecības pieteikuma veidlapas 4.pielikumu “Zinātniskais apraksts/Research project proposal/” un pēcdoktoranta CV, kas ir aizpildāmi angļu valodā.  **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst kādai no noteiktajām prasībām. | P | P | P |
| 1.10. | Pētniecības pieteikuma finanšu aprēķins ir izstrādāts aritmētiski precīzi un atbilst POSTDOC informācijas sistēmas datu lauku prasībām. | **Vērtējums ir „Jā”,** ja POSTDOC informācijas sistēmā pētniecības pieteikuma 9. un 10. sadaļā:   * finanšu aprēķins ir izstrādāts aritmētiski precīzi (t.i., nav matemātisku kļūdu); * finanšu aprēķins ir veikts, lietojot divus ciparus aiz komata; * finanšu aprēķins ir izstrādāts precīzi un atbilstoši POSTDOC informācijas sistēmā noteiktajiem datu laukiem un ir nodrošināta savstarpēja finansējuma apmēra atbilstība pētniecības pieteikuma 9. un 10.sadaļā.   **Vērtējums ir** **„Jā, ar nosacījumu”**, ja pētniecības pieteikums pilnībā vai daļēji neatbilst minētajām prasībām. | P | P | P |
| 1.11. | Paredzētais pētniecības pieteikuma finansējuma apmērs atbilst SAM MK noteikumos noteiktajam pētniecības pieteikuma finansējuma apmēram, norādītā publiskā finansējuma Eiropas Reģionālās attīstības fonda (turpmāk – ERAF) atbalsta intensitāte nepārsniedz SAM MK noteikumos noteikto maksimālo atbalsta intensitāti, kā arī pētniecības pieteikumā norādītie līdzfinansējuma avoti atbilst SAM MK noteikumos noteiktajam. | **Vērtējums ir „Jā”,** ja POSTDOC informācijas sistēmā pētniecības pieteikuma 1.1.sadaļā, 9. un 10. sadaļā norādītais finansējuma apmērs nepārsniedz SAM MK noteikumu 61.punktā minēto –192 360 euro – un pētniecības pieteikumā norādītā ERAF atbalsta intensitāte nepārsniedz SAM MK noteikumu 74. un 76.punktā noteikto.  Pieļaujamā ERAF atbalsta intensitāte ar saimniecisko darbību saistīta pētījuma veikšanai:   * 85% pētniecības pieteikuma iesniedzējam ar saimniecisku darbību saistītu fundamentālo pētījumu īstenošanai; * pētniecības pieteikuma iesniedzējam ar saimniecisku darbību saistītu rūpniecisku pētījumu īstenošanai:  1. 70 % pētniecības pieteikuma iesniedzējam, kas atbilst sīkā (mikro) vai mazā komersanta definīcijai; 2. 60 % pētniecības pieteikuma iesniedzējam, kas atbilst vidējā komersanta definīcijai; 3. 50 % pētniecības pieteikuma iesniedzējam, kas atbilst lielā komersanta definīcijai.   ERAF atbalsta intensitāti var palielināt par 15 procentpunktiem no pētniecības pieteikuma kopējām attiecināmajām izmaksām, nepārsniedzot 80 % no pētniecības pieteikuma kopējām attiecināmajām izmaksām, ja rūpnieciskajiem pētījumiem tiek nodrošināta pētniecības rezultātu publiska pieejamība vismaz vienā no šādiem veidiem – pētniecības rezultātu izplatīšana tehniskās un zinātniskās konferencēs un publiski pieejamās krātuvēs (datubāzes), bezmaksas programmatūras pieejamība.  Pieļaujamā publiskā finansējuma atbalsta intensitāte ar saimniecisko darbību saistīta pētniecības pieteikuma īstenošanai:   * tehnoloģiju tiesību aizsardzības atbalstam 50 % (var saņemt pētniecības pieteikuma iesniedzējs, kas atbilst sīkā (mikro), mazā vai vidējā komersanta definīcijai); * atbalsts mācībām:  1. 50 % pētniecības pieteikuma iesniedzējam, kas atbilst lielā komersanta definīcijai; 2. 60 %, ja pētniecības pieteikuma iesniedzējs atbilst vidējā komersanta definīcijai, mācības tiek nodrošinātas strādājošām personām ar invaliditāti vai nelabvēlīgā situācijā esošiem darba ņēmējiem; 3. 70 % pētniecības pieteikuma iesniedzējam, kas atbilst sīkā (mikro) vai mazā komersanta definīcijai.   Pētniecības pieteikumu, tā īstenošanai nepieciešamo līdzfinansējumu nodrošina no pētniecības pieteikuma iesniedzēja rīcībā esošiem līdzekļiem vai kredītresursu līdzekļiem un citiem finanšu resursiem, par kuriem nav saņemts nekāds publisks atbalsts, tai skaitā nav saņemts nekāds valsts vai pašvaldību galvojums vai valsts vai pašvaldības kredīts ar atvieglojuma nosacījumiem.  **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst minētajām prasībām. | P | P | P |
| 1.12**.** | Pētniecības pieteikumā iekļautās pasākuma kopējās attiecināmās izmaksas, plānotās atbalstāmās darbības un izmaksu pozīcijas atbilst SAM MK noteikumos noteiktajām prasībām, t.sk. nepārsniedz noteikto izmaksu pozīciju apjomus un:  - ir nepieciešamas pētniecības pieteikuma iesniedzējam īstenošanai (pētniecības pieteikuma iesniedzējam norādīto darbību īstenošanai, zinātniskā mērķa grupas vajadzību nodrošināšanai, definētās problēmas risināšanai);  - nodrošina pētniecības pieteikuma iesniedzējam izvirzītā mērķa un rādītāju sasniegšanu. | **Vērtējums ir „Jā”**, ja:   * pētniecības pieteikumā 1.5.sadaļā noradītās plānotās darbības atbilst SAM MK noteikumu 45.punktā noteiktajām atbalstāmajām darbībām; * pētniecības pieteikumā 10. un citās sadaļās noradītās plānotās izmaksas atbilst SAM MK noteikumu 64.punktā noteiktajām attiecināmajām izmaksām; * pētniecības pieteikumā 10. un citās sadaļās plānoto izmaksu apmērs nepārsniedz SAM MK noteikumu 61. un 64. punktā noteiktos izmaksu ierobežojumus; * katrai izmaksu pozīcijai ir norādīts atbilstošs vienību skaits un atbilstošs mērvienības nosaukums; * ja pētniecības pieteikumā iekļautās izmaksu pozīcijas izriet no visām plānotajām pētniecības pieteikuma darbībām un to nepieciešamību pamato zinātniskā mērķa apraksts, pētījuma zinātniskās problēmas un to risināšanas apraksts, kas aprakstīts visās iesnieguma saistošajās sadaļās. * ja pētniecības pieteikumā plānotās izmaksas nodrošina pētniecības pieteikumā izvirzītā mērķa, rezultātu un rādītāju sasniegšanu (t.i., bez tām nav iespējams sasniegt pētniecības pieteikuma mērķi, rezultātu un izvirzītos rādītājus).   **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām pētniecības pieteikuma prasībām, kas noteiktas SAM MK noteikumos. | P | P | P |
| 1.13. | Pētniecības pieteikuma īstenošanas termiņi atbilst SAM MK noteikumos noteiktajam pasākuma īstenošanas periodam. | **Vērtējums ir „Jā”**, ja POSTDOC informācijas sistēmā atbilstoši pētniecības pieteikuma 8.sadaļā un 2.3.sadaļā (un citās sadaļās, ja attiecināms) sniegtajai informācijai:   * pētniecības pieteikuma iesniedzējs uzsāk atbalstāmo darbību īstenošanu 6 mēnešu laikā pēc lēmuma pieņemšanas par pētniecības pieteikuma iesnieguma apstiprināšanu saskaņā ar SAM MK noteikumu 47.punktā noteikto. * sadarbības partneriem pētniecības pieteikumā plānotās darbības plānots uzsākt pēc SAM MK noteikumu 31. punktā minēto sadarbības līgumu noslēgšanas, bet ne agrāk kā pēc pētniecības pieteikuma apstiprināšanas dienas (ja attiecināms); * pētniecības pieteikuma īstenošanas termiņš nepārsniedz SAM MK noteikumu 41.punktā noteikto pētniecības pieteikuma īstenošanas periodu - t.i., ne ilgāk kā 36 mēneši pēc līguma par pētniecības pieteikuma īstenošanu noslēgšanas dienas, bet ne ilgāk kā līdz 2029.gada 30.jūnijam; * nodrošināta POSTDOC informācijas sistēmā pētniecības pieteikuma 9.sadaļā norādītā finansēšanas plāna savstarpēja atbilstība ar pētniecības pieteikuma īstenošanas termiņu.   **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām pētniecības pieteikuma prasībām, kas noteiktas SAM MK noteikumos. | P | P | P |
| 1.14. | Pētniecības pieteikumā plānotie sagaidāmie rezultāti un uzraudzības rādītāji ir precīzi definēti, pamatoti, izmērāmi un sekmē SAM MK noteikumos noteikto iznākuma rādītāju sasniegšanu. | **Vērtējums ir „Jā”**, ja:   * POSTDOC informācijas sistēmā pētniecības pieteikuma 1.5. sadaļā (un citās sadaļās, ja attiecināms) katrai darbībai ir norādīts pamatots (skaidri izriet no attiecīgās darbības), precīzi definēts un izmērāms rezultāts, kas katras pētniecības pieteikuma darbības rezultātā tiks sasniegts; * ja POSTDOC informācijas sistēmā pētniecības pieteikuma 1.6. sadaļā (un citās sadaļās, ja attiecināms) ir norādīti pamatoti (skaidri izriet no pētniecības pieteikuma darbībām), precīzi definēti un izmērāmi pētniecības pieteikuma uzraudzības rādītāji. Tie veicina SAM MK noteikumu 6.punktā noteikto uzraudzības rādītāju sasniegšanu.   **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām minētajām prasībām. | P | P | P |
| 1.15. | Pētniecības pieteikumā plānotie publicitātes un informācijas izplatīšanas pasākumi atbilst Regulas (ES) 2021/1060 47. un 50. pantu nosacījumiem un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām. | **Vērtējums ir „Jā”**, ja POSTDOC informācijas sistēmā pētniecības pieteikuma 5.sadaļā (un citās sadaļās, ja attiecināms) norādītie informatīvie un publicitātes pasākumi atbilst Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām:   * + pētniecības pieteikuma iesniedzējs ne retāk kā reizi sešos mēnešos savā tīmekļvietnē un sociālajos tīklos ievieto aktuālu informāciju par pētniecības pieteikuma īstenošanu, tostarp par mērķiem un rezultātiem, un norādi, ka tas tiek līdzfinansēts ar Eiropas Savienības finansiālu atbalstu;   + ar pētniecības pieteikuma īstenošanu saistītajos dokumentos un komunikācijas materiālos, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;   + sabiedrībai skaidri redzamā vietā uzstādīt vismaz vienu plakātu, kura minimālais izmērs ir A3, vai līdzvērtīgu elektronisku paziņojumu, kurā izklāstīta informācija par pētniecības pieteikumu, un uzsvērts no Eiropas Savienības fondiem saņemtais atbalsts.   **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām minētajām prasībām. | P | P | P |
| 1.16. | Pētniecības pieteikumā ir identificēti, aprakstīti un izvērtēti pētniecības pieteikuma riski, novērtēta to ietekme un iestāšanās varbūtība, noteikti riskus mazinošie pasākumi. | **Vērtējums ir „Jā”**,, ja POSTDOC informācijas sistēmā pētniecības pieteikumā ir veikta visu pētniecības pieteikuma 2.4.sadaļā (un citās sadaļās, ja attiecināms) noteikto risku (finanšu, īstenošanas, rezultātu un uzraudzības rādītāju sasniegšanas un administrēšanas riski) izvērtēšana, ir norādīta katra riska ietekme (augsta, vidēja, zema) un iestāšanās varbūtība (augsta, vidēja, zema), kā arī ir izstrādāts pamatots pasākumu plāns šo risku novēršanai, t.i., ir aprakstītas visu minēto risku novēršanas aktivitātes un pasākumu plāns ir pamatots.  Pētniecības pieteikumos jābūt paredzētiem vismaz šādiem riskiem:  finanšu riski (finanšu resursi maksājumu veikšanai, grāmatvedības uzskaites un progresa pārskatu virzība);  īstenošanas riski (tehnoloģiskie riski, aktivitāšu (darbību) definēšana un plānošana, organizatoriskā struktūra);  rezultātu un uzraudzības rādītāju sasniegšanas risks (plānoto uzraudzības rādītāju izpildes risks, plānoto pētniecības pieteikuma rezultātu sasniegšanas risks);  administrēšanas risks (cilvēkresursu pietiekamība, organizatoriskā vadība, maksājumu pieprasījumu dokumentācijas kvalitāte);  citi riski (ja attiecināms).  **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām minētajām prasībām. | P | P | P |
| 1.17. | Pēcdoktorants atbilst pasākuma mērķa grupai izvirzītajām prasībām, kas noteiktas SAM MK noteikumos. | **Vērtējums ir „Jā”**, ja pēcdoktorants atbilstoši pētniecības pieteikuma pielikumā iesniegtajai diploma kopijai atbilst pasākuma mērķa grupai izvirzītajām prasībām, kas noteiktas SAM MK noteikumu 2.10.apakšpunktam – Latvijas vai ārvalstu zinātnieks, kas doktora grādu ieguvis ne vairāk kā desmit gadus pirms pētniecības pieteikuma iesniegšanas termiņa. Šo periodu var pagarināt, ja personai ir pamatots iemesls.  **Vērtējums ir „Jā, ar nosacījumu”**, ja pētniecības pieteikumam pievienota nepilnīga informācija, piemēram, nav pievienots doktora grāda diploma tulkojums, Akadēmiskā informācijas centra izziņa par doktora grāda atbilstību vai pamatojošā dokumentācija informācijai par termiņa pagarinājumu saistībā ar SAM MK noteikumu 2.10.punktu. | P | P | P |
| 1.18. | Pētniecības pieteikuma sadarbības partneris (ja attiecināms) atbilst SAM MK noteikumos noteiktajām prasībām. | **Vērtējums ir „Jā”**, ja POSTDOC informācijas sistēmā pētniecības pieteikuma 1.9.sadaļā norādītais īstenošanā izvēlētais sadarbības partneris atbilst SAM MK noteikumu 32.1. un 32.2.apakšpunktā noteiktajām prasībām.  Pētniecības pieteikumu var īstenot partnerībā ar ārvalsts vai Latvijas zinātnisko institūciju, augstskolu vai komersantu (turpmāk – sadarbības partneris), kas uzņem pēcdoktorantu un nodrošina pieeju infrastruktūrai vai cilvēkresursiem pētniecības pieteikuma ietvaros nepieciešamo pētījumu īstenošanai. Sadarbības partneris var gūt ekonomiskās priekšrocības un intelektuālā īpašuma tiesības, kas izriet no sadarbības partnera pētniecības pieteikuma ietvaros veiktajām darbībām proporcionāli katra sadarbības partnera ieguldījumam pētniecības pieteikuma īstenošanā.  Pētniecības pieteikuma iesniedzēja sadarbības partneris atbilst šādām SAM MK noteikumu 32.punktā izvirzītajām prasībām (attiecināms uz pētniecības pieteikumiem, kuru finansēšanai tiek piemērots valsts atbalsta regulējums):   * uz tiem neattiecas līdzekļu atgūšanas rīkojums, kas minēts Komisijas Regulas Nr. [651/2014](http://eur-lex.europa.eu/eli/reg/2014/651?locale=LV) 1. panta 4. punkta "a" apakšpunktā; * tie nav uzskatāmi par finansiālās grūtības nonākušiem atbilstoši SAM MK noteikumu 2.7. apakšpunktam, un tiek iesniegts apliecinājums par atbilstību Komisijas regulas Nr. 651/2014 2. panta 18. punkta "c" apakšpunktam;   **Vērtējums ir „Jā, ar nosacījumu”**, ja pētniecības pieteikuma iesniegumā sniegtā informācija pilnībā vai daļēji neatbilst visām minētajām prasībām. | P | P | P |

|  |  |  |  |  |  |
| --- | --- | --- | --- | --- | --- |
| **2. ATBILSTĪBAS KRITĒRIJI** | | **Skaidrojums atbilstības noteikšanai** | **Kritērija ietekme uz lēmuma pieņemšanu**  **(N-nepapildināmi, P-papildināmi)** | | |
| **Eksperta Nr.1 individuālais vērtējums** | **Eksperta Nr.2 individuālais vērtējums** | **Konsolidētais vērtējums** |
| 2.1. | Pētniecības pieteikuma iesniedzējs atbilst SAM MK noteikumos noteiktajām specifiskajām prasībām. | **Vērtējums ir „Jā”,** ja pētniecības pieteikuma iesniedzējs atbilst SAM MK noteikumu 2.2. un 32.4.apakšpunktā noteiktajām specifiskajām prasībām.  Atbilstību izvērtē, ņemot vērā šādus aspektus:   1. pētniecības pieteikuma iesniedzējs POSTDOC informācijas sistēmā pētniecības pieteikuma iesniegumā ir norādījis, ka tiks īstenots ar saimniecisko darbību saistīts pētniecības pieteikums;   b) gadījumā, ja komersants veic arī nesaimnieciskas darbības, šīs darbības finansējums, ieņēmumi un izdevumi tiek atsevišķi uzskaitīti, tai skaitā, lai efektīvi novērstu saimnieciskās darbības šķērssubsidēšanu, tas tiek atspoguļots grāmatvedības politikā;  Ar saimniecisku darbību saistīta pētniecības pieteikuma gadījumā pārbauda pētniecības pieteikuma iesniedzēja atbilstību SAM MK noteikumu 2.19. apakšpunktā noteiktajam - konkrētai komersanta kategorijai atbilstoši Regulas Nr. 651/2014 1. pielikumā un SAM MK noteikumu 2.16. apakšpunktā noteiktajam. Saimnieciskās darbības veicēja atbilstību konkrētai komersanta kategorijai nosaka, ņemot vērā šādus aspektus:   |  |  |  | | --- | --- | --- | | **Uzņēmuma kategorija** | **Darbinieku skaits** | **Gada apgrozījums/ gada bilances kopsumma** | | **Vidējais** | < 250 | ≤ 43milj. EUR/ 50 milj. EUR | | **Mazais** | <50 | ≤ 10 milj.EUR / 10 milj.EUR | | **Mikro** | <10 | ≤ 2 milj.EUR / 2 milj.EUR |   Nosakot valsts dibināto zinātnisko institūciju atbilstību konkrētai komersanta kategorijai, ņem vērā Regulas Nr. 651/2014 1.pielikuma 3. panta 4. punktu: …*uzņēmums nav uzskatāms par MVU, bet par lielo uzņēmumu, ja 25 % vai vairāk tā kapitāla vai balsstiesību kopā vai atsevišķi tieši vai netieši kontrolē viena vai vairākas publiskas struktūras*.  Ievēro Ministru kabineta 2014. gada 16. decembra noteikumus Nr. 776  “Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam”. Pārbauda vai ir pievienota deklarācija par komercsabiedrības atbilstību mazajai (sīkajai) vai vidējai komercsabiedrībai un tās pielikumi (ja attiecināms).  **Vērtējums ir „Jā, ar nosacījumu”**, ja nav iespējams pārliecināties par pētniecības pieteikuma iesniedzēja atbilstību kādai vai visām minētajām prasībām/nosacījumiem. | P | P | P |
| 2.2. | Pētniecības pieteikuma gatavība uzsākšanai. | **Vērtējums ir „Jā”,** ja POSTDOC informācijas sistēmā pētniecības pieteikuma 1.2.sadaļā vai citās sadaļās (ja attiecināms) ir sniegta informācija, kas pamato SAM MK noteikumu 35.3. apakšpunktā ietvertā nosacījuma izpildi, t.i., pētniecības pieteikuma iesniedzējs ir vienojies ar pēcdoktorantu par pētniecības pieteikuma saturu, tehniskās un finansiālās sadarbības nosacījumiem, pušu tiesībām, pienākumiem un atbildību, un pētniecības pieteikuma rezultātu izmantošanas, ieviešanas un komercializācijas nosacījumiem. Ir iesniegts pētniecības pieteikumu 3. atlases kārtas nolikuma 9.pielikums - vienošanās/nodomu protokols starp pēcdoktorantu un zinātnisko institūciju brīvā formā, kas apliecina pēcdoktoranta un zinātniskās institūcijas plānoto sadarbību pētniecības pieteikuma ietvaros, ja tas tiks apstiprināts, norādot plānoto darba slodzi 1PLE apmērā, darba līguma termiņu u.c. nosacījumus par kuriem pētniecības pieteikuma iesniedzējs ir vienojies ar pēcdoktorantu (piemēram, pētniecības pieteikuma saturu, tehniskās un finansiālās sadarbības nosacījumiem, pušu tiesībām, pienākumiem un atbildību, un pētniecības pieteikuma rezultātu izmantošanas, ieviešanas un komercializācijas nosacījumiem u.c.).  **Vērtējums ir „Jā, ar nosacījumu”**, ja nav iespējams pārliecināties, ka pētniecības pieteikuma iesniedzējs ir vienojies ar pēcdoktorantu par pētniecības pieteikuma īstenošanas nosacījumiem. | P | P | P |
| 2.3. | Pētniecības pieteikuma mērķis atbilst SAM MK noteikumos noteiktajam mērķim. | **Vērtējums ir „Jā”,** ja POSTDOC informācijas sistēmā pētniecības pieteikuma 1.2.sadaļā vai citās sadaļās (ja attiecināms) ir sniegta informācija, kas pamato pētniecības pieteikuma mērķa atbilstību SAM MK noteikumu 3.punktā noteiktajam t.i.,:   * paredz attīstīt pēcdoktoranta prasmes un palielināt zinātnisko kapacitāti, kā arī pētniecības kompetenču pilnveidošanu, * nodrošina pēcdoktoranta karjeras uzsākšanas iespējas zinātniskajās institūcijās vai pie komersantiem, * nodrošina cilvēkresursu atjaunotni un kvalificētu speciālistu skaita pieaugumu.   **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām minētajām prasībām. | P | P | P |
| 2.4. | Pētniecības pieteikums veido sinerģiju vai papildinātību ar citiem pētniecības pieteikumiem. | **Vērtējums ir “Jā**”, ja POSTDOC informācijas sistēmā pētniecības pieteikuma 2.5.sadaļā ir sniegta informācija par to, ka:   * pētniecības pieteikums veido sinerģiju vai papildinātību ar citiem pētniecības projektiem, piemēram, 1.1.1.4. pasākums ''Mobilitātes, pieredzes apmaiņas un sadarbības aktivitātes starptautiskās konkurētspējas uzlabošanai zinātnē'', Valsts pētījumu programmām u.c.   **Vērtējums ir „Jā, ar nosacījumu”**,ja pētniecības pieteikums pilnībā vai daļēji neatbilst iepriekš minētajām prasībām. | P | P | P |
| 2.5. | Pētniecības pieteikuma ietvaros plānoto darbību atbilstība zinātniskās institūcijas aktuālajai stratēģijai un Viedās specializācijas stratēģijas (RIS3) nostādnēm, prioritāšu īstenošanai un/vai specializācijas jomai. | **Vērtējums ir „Jā”,** ja POSTDOC informācijas sistēmā pētniecības pieteikuma 1.3., 6.1.sadaļā vai citās sadaļās (ja attiecināms) sniegta informācija par to, ka:   * pētniecības virziena attīstība paredzēta komersanta attīstības plānos vai citā dokumentācijā, ja iesniedzējs ir zinātniska institūcija - zinātniskās institūcijas aktuālajā stratēģijā; * pētniecības pieteikuma tēma atbilst konkrētām RIS3 nostādnēm, prioritātēm un/vai specializācijas jomai (norāda, kurai jomai), t.sk. starpdisciplināru pētījumu atbilstībai.   **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām minētajām prasībām. | P | P | P |
| 2.6. | Pētniecības pieteikuma iesniedzējs apņemas nodrošināt sasniegto rezultātu ilgtspēju pēc pētniecības pieteikuma pabeigšanas atbilstoši MK noteikumos par specifiskā atbalsta mērķa īstenošanu. | **Vērtējums ir „Jā”,** ja POSTDOC informācijas sistēmā pētniecības pieteikuma 6. sadaļā vai citās sadaļās (ja attiecināms) pētniecības pieteikuma iesniedzējs apraksta un pamato sasniegto rezultātu ilgtspēju vismaz vienu gadu pēc pētniecības pieteikuma pabeigšanas, nodrošinot pētniecības pieteikuma pētniecības virziena attīstību, tehnoloģijas/produkta un jaunizveidotās darbavietas ilgtspēju, norādot:  ka pētniecības pieteikuma iesniedzējs nodrošinās sasniegto rezultātu un tehnoloģijas/produkta (ja attiecināms) ilgtspēju vismaz 1 (vienu) gadu pēc pētniecības pieteikuma pabeigšanas, un  ka jaunizveidotās pētniecības darba vietas ilgtspēja tiks nodrošināta vismaz vienu gadu pēc pētniecības pieteikuma pabeigšanas (ja attiecināms).  Aprakstā pamato:  -kā nodrošinās ilgtspēju un kādu ieguldījumu sniegs organizācijai pēcdoktoranta pētniecības pieteikuma laikā pilnveidotās kompetences un prasmes (piemēram, pēcdoktorants pētniecības pieteikuma īstenošanas laikā izpētīs un izstrādās jaunu vai inovatīvu risinājumu organizācijas attīstībai),  -kā tiks turpināta pētniecības pieteikumā uzsāktā pētnieciskā virziena attīstība, piemēram, nodrošinot zinātnisko rakstu skaita, kas publicēti augstas citējamības žurnālos pieaugumu atbilstoši RIS3 nostādnēm, prioritāšu īstenošanu un specializācijas jomu attīstību un SAM MK noteikumu 6.2. apakšpunktā noteiktajiem iznākuma rādītājiem,  -kā tiks organizēta tehnoloģisko tiesību (nemateriālo aktīvu), kas iegūta no pētniecības pētniecisko darbību veikšanas, iegūšana, apstiprināšanām, aizstāvēšana un uzturēšana (ja attiecināms).  **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām minētajām prasībām. | P | P | P |
| 2.7. | Pētniecības pieteikumā paredzētās specifiskās darbības veicina horizontālā principa “Vienlīdzība, iekļaušana, nediskriminācija un pamattiesību ievērošana” sasniegšanu. | **Vērtējums ir „Jā”,** ja POSTDOC informācijas sistēmā pētniecības pieteikuma 3.1.sadaļā vai citās sadaļās (ja attiecināms) pētniecības pieteikuma iesniedzējs apraksta pētniecības pieteikumā paredzētās specifiskās darbības un tās veicina horizontālā principa “Vienlīdzība, iekļaušana, nediskriminācija un pamattiesību ievērošana” sasniegšanu, t.i. jebkāda veida diskriminācijas (dzimuma, rases, etniskās izcelsmes, reliģijas vai pārliecības, invaliditātes, seksuālākās orientācijas, vecuma u.c.) mazināšana un vienlīdzīgu iespēju radīšana ikvienam sabiedrības loceklim.  Pētniecības pieteikumā jābūt norādei, ka vienlīdzīgas iespējas tiks nodrošinātas kādā no 3 pamatvirzieniem, norādot piemērus:  - dzimums (sievietes, vīrieši),  - vecums (visas vecuma grupas),  - invaliditāte (redzes, dzirdes, kustību un garīga rakstura traucējumi).  **Vērtējums ir „Jā, ar nosacījumu”**, ja pētniecības pieteikums pilnībā vai daļēji neatbilst visām minētajām prasībām. | P | P | P |